Document ID: 32002R0748

Komisjoni määrus (EÜ) nr 748/2002,
29. aprill 2002,
millega peatatakse ja avatakse teatavate Ungarist pärit töödeldud põllumajandustoodete impordi Euroopa Ühenduse tariifikvoodid ja muudetakse määrust (EÜ) nr 1477/2000
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 7 lõiget 2,
võttes arvesse nõukogu 22. oktoobri 1998. aasta otsust 1999/67/EÜ protokolli kohta, millega kohandatakse Euroopa ühenduste ja nende liikmesriikide ning Ungari Vabariigi vahel assotsieerumislepingu (Euroopa leping) kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ning Uruguay vooru põllumajandusläbirääkimiste tulemusi, sealhulgas olemasoleva sooduskorra tõhustamist, [3] eriti selle artiklit 2,
ning arvestades järgmist:
(1) Ühelt poolt Euroopa ühenduste ja selle liikmesriikide ning teiselt poolt Ungari Vabariigi vahel sõlmitud assotsieerumislepingu (Euroopa lepingu) protokollis nr 3, mis on heaks kiidetud nõukogu ja komisjoni otsusega 93/742/Euratom, ESTÜ, EÜ, [4] on sätestatud käesolevas määruses loetletud töödeldud põllumajandussaadustega kauplemise kord.
(2) Euroopa lepingu protokolli nr 3 on muudetud seoses tariifikvootide mahuga ja vähendatud põllumajanduskomponentide ja täiendavate tollimaksude arvutamise süsteemiga Euroopa Ühenduse ja Ungari assotsiatsiooninõukogu 16. aprilli 2002. aasta otsusega nr 2/2002 Euroopa lepingu protokollis nr 3 sätestatud töödeldud põllumajandussaadustega kauplemise korra parandamise kohta. [5] Muudatused jõustuvad 1. jaanuarist 2002.
(3) Selle tulemusena on asjakohane peatada nende tariifikvootide kohaldamine, mis on avatud 2002. aastaks Ungarist pärit toodete Euroopa Ühendusse importimiseks komisjoni määruse (EÜ) nr 2542/2001 [6] alusel, ning avada uued aastased kvoodid, mis on sätestatud protokolli nr 3 I lisas. 2002. aastaks tuleks uued kvoodid avada ajavahemikuks 1. jaanuar - 31. detsember. Samal ajal tuleks täpsustada, et Ungarist määruses (EÜ) nr 2542/2001 sätestatud tariifikvootide alusel juba imporditud tooteid tuleks käsitada uute tariifikvootide osana. Kõnealuse impordi puhul kohaldatud tollimaksud hüvitatakse, kui see on asjakohane, vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [7] viimati muudetud määrusega (EÜ) nr 444/2002 [8]) artiklite 878-898 sätetele.
(4) Ungari jaoks avatud tariifikvoote tuleb hallata vastavalt määrusele (EMÜ) nr 2454/93.
(5) Vähendatud põllumajanduskomponendid ja täiendavad tollimaksud, mida kohaldatakse alates 1. juulist 2000 määrusega (EÜ) nr 3448/93 hõlmatud toodete ühendusse importimisel ja mis on sätestatud Ungariga sõlmitud Euroopa lepingu raames komisjoni määrusega (EÜ) nr 1477/2000, [9] viimati muudetud määrusega (EÜ) nr 176/2002, [10] tuleks kaotada.
(6) Määrust (EÜ) nr 1477/2000 tuleb vastavalt muuta.
(7) Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 2542/2001 IV lisaga avatud tariifikvootide kohaldamine peatatakse alates 1. jaanuarist 2002.
2. I ja II lisas sätestatud ühenduse tariifikvoodid Ungarist pärit toodetele avatakse igal aastal ajavahemikuks 1. jaanuar - 31. detsember.
Aastaks 2002 avatakse tariifikvoodid ajavahemikuks 1. jaanuar - 31. detsember 2002.
3. I lisas sätestatud toodete tariifikvoodid vabastatakse tollimaksust.
4. II lisas sätestatud tariifikvootide piires kohaldatakse asjaomaste toodete suhtes tollimaksu 0 % + 1,8 eurot 100 kilogrammi kuivaine netokaalu kohta. Seda tollimaksu vähendatakse aastas 10 % alates 1. jaanuarist 2003.
Artikkel 2
Kaupade kogused, mille suhtes kohaldatakse tariifikvoote ja mis on vabas ringluses alates 1. jaanuarist 2002 vastavalt määrusele (EÜ) nr 2542/2001 ja enne käesoleva määruse jõustumist, hõlmatakse I ja II lisas sätestatud kogustega.
Artikkel 3
Artikli 1 lõikes 2 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a-308c.
Artikkel 4
Määrust (EÜ) nr 1477/2000 muudetakse järgmiselt.
1) Artikli 2 kolmas lõik jäetakse välja.
2) V, VI, VII ja VIII lisa jäetakse välja.
Artikkel 5
Käesolev määrus jõustub Euroopa Ühenduste Teatajas avaldamise päeval.
Määrust kohaldatakse 1. jaanuarist 2002.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. aprill 2002

Labels: 3
18
17